วิกิพีเดีย:สภากาแฟ/อภิปราย/กลุ่มผู้ใช้ร่างบทความหน่วยงานทหาร

สวัสดีครับ เมื่อเร็ว ๆ นี้มีกลุ่มผู้ใช้จำนวนหนึ่งได้ร่างเนื้อหาเกี่ยวกับหน่วยงานทหารไทยลงในหน้าทดลองเขียนส่วนตัวจำนวนมากอย่างเห็นได้ชัดและมีการตั้งข้อสงสัยจากสมาชิกชุมชน จากที่รวบรวมรายชื่อในระยะเวลา 1 เดือนย้อนหลังมีดังนี้- กองบัญชาการช่วยรบที่ 2- Tanasan10254- Aaa2.for.civil- Nattawapong- Grissanapon- ซิกแนลสาม- Alertz77- Mr.MisoI- Float.dv- Nopphawut Sapsong- Signal6infantry6- Signal102- Softt.pichai- Inf233infantry- ชนาวุธ นนสุทธี- Chayathon1996- Boomvcdcom- Engineer6- ส.22 ทภ.2- กองพันทหารม้าที่ 8- พล.ร.6- คนหลังเขา- กรมทหารปืนใหญ่ที่ 6- Infantry234- 23regiment- 23Artillery Battalion- ธนากร ก้อนคำ- SiharatWiki- Llawliet1150- ร.8 พัน.1- Wotapot - Ramasun131- Float.dv1- Praewpiraya.m- Regiment 3th- SiharatWiki1- Batt601RDF- SiharatWiki2- Artyreg3- SiharatWiki3- Batt133- Artillery13th- SiharatWiki12- Lrrp3- กองร้อยลาดตระเวนระยะไกลที่ 3- กองพันทหารม้าที่ 14- มณฑลทหารบกที่ 26- Pranompts- Ad353817- Chayut556- กรมทหารราบที่ 3- ป.3 พัน.103- Misarmy2- กองพันทหารสื่อสารที่ 22- ส.พัน.22 ทภ.2- Worapatkrajangyuth- พงศ์ สาริตาจินดา- ฯลฯ
ทางชุมชนสามารถเข้าไปดูหน้าทดลองเขียนของผู้ใช้แต่ละคนได้จาก "เรื่องที่เขียน" และบางบัญชีถูกบล็อกเนื่องจากละเมิดนโยบายชื่อผู้ใช้
สิ่งสำคัญหลัก ๆ ที่เห็นว่าควรได้รับการชี้แจงจากผู้ใช้กลุ่มนี้คือ
# มีความเกี่ยวข้องกันหรือไม่ (ผมยังไม่ได้แจ้ง CU เพราะควรได้การชี้แจงก่อน) → วิกิพีเดีย:หุ่นเชิด
# มีการมอบหมายให้ทำการเขียนหรือไม่ → วิกิพีเดีย:ผลประโยชน์ทับซ้อน
# ตั้งใจใช้วิกิพีเดียเป็นที่เก็บข้อมูล → วิกิพีเดียไม่ใช่พื้นที่โฆษณาหรือแหล่งเก็บข้อมูลสำรอง, วิกิพีเดีย:หน้าผู้ใช้
# หากการกระทำดังกล่าวเป็นไปสุจริตใจและให้ความสนใจเกี่ยวกับการเขียนวิกิพีเดีย → วิกิพีเดีย:แผนงานศึกษา, วิกิพีเดีย:สอนการใช้งาน
# อื่น ๆ ที่ชุมชนเห็นสมควร
ขอเชิญทุกคนร่วมอภิปรายและได้ทยอยส่งสารเชิญผู้ใช้กลุ่มนี้ร่วมอภิปรายแล้วครับ --Geonuch (คุย) 12:21, 15 ธันวาคม 2563 (+07)
ผมขอแบ่งเป็น 3 ขั้น ขั้นแรก ถ้ามีมูลควรส่งตรวจว่าเป็นหุ่นเชิดหรือเปล่า ขั้นที่สอง ดูเนื้อหาและรูปแบบว่าเหมือนโฆษณาหรือเปล่า ขั้นที่สาม ถ้าผ่านสองขั้นแรก ก็สามารถปฏิบัติต่อผู้ใช้เหล่านี้ได้เหมือนกับเป็นผู้ใช้ปกติครับ --Horus (พูดคุย) 18:05, 15 ธันวาคม 2563 (+07)
ผมเห็นด้วยตามที่คุณฮอรัสกล่าวมาครับ ถ้าเนื้อหาโอเคใช้ได้ ดูแล้วเป็นกลาง (แม้ว่าจะดูมีผลประโยชน์ทับซ้อน) ผมก็โอเคนะครับที่จะปฏิบัติเขาเหมือนผู้ใช้ทั่วไป ปัญหาคือผู้ใช้กลุ่มนี้หลายท่านเหมือนไม่ได้ศึกษาวิธีการเขียนอะไรมาเลย บางคนก็ลอกจากที่อื่น บางคนก็ใส่เนื้อหาที่ไม่เป็นสารานุกรม ซึ่งส่วนนั้นอาจต้องมีการตักเตือน ปล. ผมเป็นคนติดตามหน้าเปลี่ยนแปลงล่าสุดโดยตลอด มีผู้ใช้บางคนที่เขียนบทความกลุ่มนี้แสดงความคิดเห็นออกแนวข่มขู่ ยกชื่อผู้บังคับบัญชาขึ้นมา ผมคิดว่าถ้าเห็นพฤติกรรมแบบนี้อีก ควรจะบล็อกผู้ใช้ที่แสดงพฤติกรรมแบบนั้นครับ --Timekeepertmk (คุย) 21:01, 15 ธันวาคม 2563 (+07)
: มีตัวอย่างที่อยากให้ทุกคนช่วยออกความเห็นไหมครับ ถ้ากรณีไหนชัดเจนมาก ๆ เชื่อว่าต่อให้เป็นแอดมินหน้าใหม่ก็ทราบว่าควรดำเนินการอย่างไร --Horus (พูดคุย) 21:32, 15 ธันวาคม 2563 (+07)
:: ผมเห็นมาจากหน้าพูดคุยและการแสดงความคิดเห็นในหน้านี้ของคุณ B20180 (ก่อนที่จะลบไป) น่ะครับ --Timekeepertmk (คุย) 21:42, 15 ธันวาคม 2563 (+07)
 ผมเห็นด้วยที่จะต้องพิจารณาเรื่องผลประโยชน์ทับซ้อนเป็นสำคัญด้วย ซึ่งเป็นไปได้น้อยมากที่ผู้ใช้ซึ่งมีความเกี่ยวพันกับบทความอย่างลึกซึ้ง จะไม่เอนเอียงในการเขียนบทความ รวมไปถึงการแสดงความเป็นเจ้าของบทความด้วย ดังนั้น เราก็ควรปฏิบัติดังเช่นหลักการทั่วไปที่วางไว้ แต่อาจจะให้ความสนใจกลุ่มนี้เป็นพิเศษ ว่ามีการกระทำเข้าข่ายผิดนโยบายหรือไม่ อย่างไร ครับ เมื่อผิดก็ดำเนินการทันที Pongsak ksm (คุย) 23:11, 15 ธันวาคม 2563 (+07)
:ผลตรวจสอบออกมาแล้วครับ มีทั้งที่ยืนยันว่าเกี่ยวข้องกันจริงและไม่เกี่ยวข้องในทางเทคนิค ในส่วนของบัญชีที่ได้รับการยืนยันแล้วเห็นว่าอาจพิจารณาบล็อกได้ ส่วนบัญชีที่เหลือคงดำเนินการพิจารณาตามเนื้อหาที่เขียนต่อไปครับ --Geonuch (คุย) 08:20, 19 ธันวาคม 2563 (+07)
::เนื่องจากมีปัญหาหลายครั้งและเริ่มลามไปเนมสเปซอื่น ผมขอเปิดใช้งานตัวกรองหมายเลข 118 (ส่วนตัว) เพื่อป้องกันการลงเนื้อหานะครับ ถ้าเห็นว่ามีข้อจำเป็นอย่างไรสามารถปรับตัวกรองได้ครับ --Geonuch (คุย) 21:41, 23 ธันวาคม 2563 (+07)
ผม --Float.dv ขอเป็นตัวแทนของผู้ใช้งานตัวไปที่ไม่ใช้เจ้าหน้าที่ของรัฐ และไม่ได้เป็นผู้ใช้งานหลายบัญชี (ที่เรียกว่า วิกิพีเดีย:หุ่นเชิด) เพียงแต่ผมเป็นผู้ใช้งานหน้าใหม่ที่ต้องการเขียนบทความเกี่ยวกับหน่วยงานทางทหาร เพื่อเป็นการเผยแพร่ความรู้และประวัติความเป็นมา และผู้ใช้ที่อยู่ในการพิจารณาของชุมชนมีชื่อคล้ายกับผม ผมยืนยันว่าผมไม่ได้รู้จักหรือเกี่ยวข้องกับเค้าเป็นการส่วนตัว อย่างไรก็ตามผมขออนุญาติได้เขียนบทความที่เกี่ยวข้องกับหน่วยงานทหารที่ได้ผ่านตัวกรองอันสมควรด้วยครับ ขอขอบพระคุณครับ (คุย) 09:43, 25 ธันวาคม 2563 (+07)
:Float.dv  แน่ใจนะครับว่าคุณไม่ได้เกี่ยวข้องอะไรกับ Float.dv1, Peepong.k, Mhee 2522, และ Chayut556 นอกจะเขียนคล้ายกันแล้วชื่อคนแรกก็คล้ายคุณด้วยครับ --Geonuch (คุย) 13:13, 25 ธันวาคม 2563 (+07)
::Geonuch  ผมขอยืนยันว่าผมไม่มีส่วนเกี่ยวข้องกับผู้ใช้เหล่านี้ครับ (คุย) 15:51, 25 ธันวาคม 2563 (+07)
::: ถือว่าคุณเอาเกียรติคุณเป็นประกันแล้วนะครับ ถ้าพบภายหลังว่าเกิดการกระทำผิดจะหาว่าลงโทษรุนแรงไม่ได้ --Horus (พูดคุย) 16:10, 25 ธันวาคม 2563 (+07)
:::Geonuch  ขอขอบพระคุณ --Horus เป็นอย่างสูงครับที่พิจารณา ผมขอสอบถามเพิ่มเติมครับ แล้วผมจะสามารถเขียนบทความฉบับร่างหรือบทความเกี่ยวกับเรื่องเหล่านี้ต่อไปได้หรือไม่ครับ? (คุย) 16:28, 25 ธันวาคม 2563 (+07)
:::: ก็ลองเขียนดูครับ แต่ถ้าลอกมาหรือคนอื่นมองว่าเป็นการโฆษณา ก็หวังว่าจะยอมรับและนำไปปรับปรุงด้วยนะครับ ไม่ใช่ส่งเข้ามาแต่แบบเดิม ๆ --Horus (พูดคุย) 16:30, 25 ธันวาคม 2563 (+07)